PATVIRTINTA

Prienų rajono savivaldybės tarybos

2024 m. vasario d.

sprendimu Nr.

PRIENŲ KRAŠTO MUZIEJAUS

NUOSTATAI

I SKYRIUS

BENDROSIOS NUOSTATOS

Prienų krašto muziejaus nuostatai (toliau – Nuostatai) reglamentuoja Prienų krašto muziejaus (toliau – Muziejus) teisinę formą, priklausomybę, savininką, savininko teises ir pareigas įgyvendinančią instituciją ir jos kompetenciją, veiklos tikslus, rūšis, funkcijas, teises ir pareigas, veiklos organizavimą ir valdymą, turtą, lėšų šaltinius ir lėšų naudojimo tvarką, darbuotojų priėmimą į darbą, jų darbo apmokėjimo tvarką, finansinę veiklos kontrolę, nuostatų keitimo tvarką, pertvarkymą, reorganizavimą ir likvidavimą, viešo paskelbimo ir visuomenės informavimo šaltinį

Oficialusis įstaigos pavadinimas – Prienų krašto muziejus, sutrumpintas pavadinimas – PM.

Muziejaus teisinė forma – biudžetinė įstaiga.

Muziejaus savininkas – Prienų rajono savivaldybė (toliau - Savivaldybė), kodas 111107225, adresas: Prienai. Laisvės a. 12, LT-59126.

Savininko teises ir pareigas įgyvendinanti institucija – Prienų rajono savivaldybės meras (toliau – Savivaldybės meras), išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui).

Savininko teises ir pareigas įgyvendinanti institucija: tvirtina Muziejaus nuostatus; priima į pareigas ir atleidžia iš jų ar nušalina nuo pareigų Muziejaus direktorių; priima sprendimą dėl Muziejaus buveinės pakeitimo; priima sprendimą dėl Muziejaus pertvarkymo, reorganizavimo ar likvidavimo; priima sprendimą dėl Muziejaus filialo steigimo ir jo veiklos nutraukimo; skiria ir atleidžia likvidatorių arba sudaro likvidacinę komisiją ir nutraukia jos įgaliojimus; sprendžia kitus įstatymuose ir Muziejaus nuostatuose jos kompetencijai priskirtus klausimus.

Muziejaus buveinės adresas: Prienai, Martišiaus g. 13, LT-59118. Juridinio asmens kodas – 1882106823, įregistravimo Juridinių asmenų registre data – 1996-04-10.

Muziejaus struktūriniai padaliniai, kurie neatlieka juridinio asmens funkcijų:

8.1. Rašytojo Vinco Mykolaičio-Putino gimtoji sodyba-muziejus – Prienų r. sav., Naujosios Ūtos sen., Pilotiškių k., Pilotiškių g. 12, LT-59261.

8.2. Skriaudžių buities muziejus – Prienų r. sav. Veiverių sen., Skriaudžių k., Kauno g. 19, LT-59277. Muziejus taip pat savo veiklą vykdo patalpose adresu: Prienų r. sav., Veiverių sen., Skriaudžių k., Jaunimo g. 11A, LT-59277, kuriose veikia Skriaudžių buities muziejaus kalendorių ekspozicija.

8.3. Šilavoto „Davatkynas“ – Prienų r. sav., Šilavoto sen., Naujasodžio k., Lašašos g. 11, LT-59272. Muziejus taip pat savo veiklą vykdo patalpose adresu: Prienų r. sav., Šilavoto sen., Šilavoto k., A. Radušio g. 17, LT-59272, kuriose veikia ekspozicija „Laisvės kovos Šilavoto krašte“.

8.4. Veiverių Kazimiero Skučo rimorystės muziejus – Prienų r. sav., Veiveriai, Kauno g. 39, LT-59292.

8.5. Veiverių krašto istorijos muziejus. Legendinio partizano Juozo Lukšos-Daumanto ekspozicija – Prienų r. sav., Veiveriai, Kauno g. 54, LT-59292.

9. Muziejus yra įstatymų ir kitų teisės aktų nustatyta tvarka įregistruotas ribotos civilinės atsakomybės viešasis juridinis asmuo, veikiantis informacijos sklaidos, kultūros, mokslo ir švietimo srityse ir vykdantis muziejų veiklą, išlaikomas iš Savivaldybės biudžeto asignavimų, turintis atsiskaitomąją ir kitas sąskaitas Lietuvos Respublikoje įregistruotuose bankuose, antspaudą su savo pavadinimu, logotipą ir kitą atributiką.

10. Muziejus vadovaujasi Lietuvos Respublikos vietos savivaldos, Lietuvos Respublikos biudžetinių įstaigų, Lietuvos Respublikos muziejų, Lietuvos Respublikos švietimo, Lietuvos Respublikos neformaliojo suaugusiųjų švietimo ir tęstinio mokymosi įstatymais, Lietuvos Respublikos darbo kodeksu, ICOM Muziejų etikos kodeksu, Lietuvos Respublikos kultūros ministro įsakymais, Lietuvos Respublikos tarptautinėmis sutartimis, kitais įstatymais, Lietuvos Respublikos Vyriausybės ir Seimo nutarimais, kitais teisės aktais, Savivaldybės tarybos sprendimais, mero potvarkiais, administracijos direktoriaus įsakymais ir šiais Nuostatais.

11. Muziejaus veikla yra neterminuota. Muziejaus finansiniai metai sutampa su kalendoriniais metais.

II SKYRIUS

VEIKLOS RŪŠYS, TIKSLAI, UŽDAVINIAI IR FUNKCIJOS

12. Muziejaus veiklos rūšys pagal Ekonominės veiklos rūšių klasifikatorių, patvirtintą Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“:

12.1. muziejų veikla, kodas 91.02;

12.2. bibliotekų, archyvų ir kita kultūrinė veikla, kodas 91.0;

12.3. istorinių vietų ir pastatų bei panašių turistų lankomų vietų eksploatavimas, kodas 91.03;

12.4. kūrybinė, meninė ir pramogų organizavimo veikla, kodas 90.0;

12.5. meno įrenginių eksploatavimo veikla, kodas 90.04;

12.6. kitų narystės organizacijų veikla, kodas 94.9;

12.7. posėdžių ir verslo renginių organizavimas, kodas 82.30;

12.8. kultūrinis švietimas, kodas 85.52;

12.9. kitas mokymas, kodas 85.5;

12.10. kitas, niekur kitur nepriskirtas, švietimas, kodas 85.59;

12.11. švietimui būdingų paslaugų veikla, kodas 85.60;

12.12. kūrybinė, meninė ir pramogų organizavimo veikla, kodas 90.0;

12.13. knygų, periodinių leidinių leidyba ir kita leidybinė veikla, kodas 58.1;

12.14. nuosavo arba nuomojamo nekilnojamojo turto nuoma ir eksploatavimas, kodas 68.20;

12.15. reklama, kodas 73.1;

12.16. rinkos tyrimas ir viešosios nuomonės apklausa, kodas 73.20;

12.17. fotokopijavimo, dokumentų rengimo ir kita specializuota įstaigai būdingų paslaugų veikla, kodas 82.19;

12.18. nuosavo arba nuomojamo nekilnojamo turto nuoma ir eksploatavimas, kodas 68.20;

12.19. moksliniai tyrimai ir taikomoji veikla, kodas 72;

12.20. suvenyrų, meno dirbinių ir religinių reikmenų specializuota mažmeninė prekyba, kodas 47.78.10;

12.21. profesinių narystės organizacijų veikla, kodas 94.12.

13. Muziejaus veiklos pagrindiniai tikslai:

13.1. kaupti, saugoti, tyrinėti ir populiarinti Prienų krašto istorijos, archeologijos, etnografijos ir meno muziejines vertybes;

13.2. susieti istorijos, meno ir kultūros paveldo kaupimą ir saugojimą su visuomenės kultūros ir edukacijos poreikių tenkinimu ir kultūros paslaugų bei informacijos visuomenei teikimu;

13.3. saugoti ir puoselėti istorinę atmintį ugdant visuomenės istorinę ir kultūrinę savimonę.

14. Įgyvendindamas šiuos tikslus, Muziejus atlieka šias funkcijas:

14.1. teikia muziejų lankymo ir muziejinės edukacijos viešąsias paslaugas;

14.2. kaupia ir saugo Savivaldybės ir krašto kultūrą atspindinčias ir vietos bendruomenei reikšmingas muziejines vertybes;

14.3. organizuoja ir tvarko sukauptų muziejinių vertybių apskaitą;

14.4. vykdo sukauptų muziejinių vertybių konservavimą ir restauravimą Kilnojamųjų kultūros vertybių apsaugos įstatymo nustatyta tvarka;

14.5. vykdo sukauptų muziejinių vertybių skaitmeninimą;

14.6. vykdo muziejinės komunikacijos veiklas;

14.7. įgyvendina muziejinės edukacijos veiklas, sudarančias sąlygas formaliajam ir neformaliajam švietimui;

14.8. įgyvendina asmenims su negalia skirtas veiklas ir prie visuomenės psichosocialinės ir dvasinės gerovės kūrimo prisidedančias veiklas;

14.9. savarankiškai ar bendradarbiaudami su mokslo ir studijų institucijomis, mokslinių tyrimų įstaigomis ar mokslininkais vykdo muziejaus rinkinių mokslinius ir kitus tyrimus;

14.10. įgyvendina nacionalinius, tarptautinius, Europos Sąjungos struktūrinių fondų ir kitų bendradarbiavimo programų finansavimo projektus muziejų plėtros, kultūros, turizmo, visuomenės psichosocialinės ir dvasinės gerovės srityse;

14.11. dalyvauja Europos ir pasaulio muziejų tarptautinių tinklų veikloje, vykdo bendras veiklas su kitomis nacionalinėmis ir tarptautinėmis organizacijomis, veikiančiomis muziejų srityje;

14.12. teisės aktų nustatyta tvarka rengia ir tvirtina metinius veiklos planus ir ataskaitas;

14.13. kultūros ministro nustatyta tvarka teikia statistinius duomenis apie Muziejaus veiklą Kultūros ministerijai;

14.14. atlieka kitas teisės aktuose ir Muziejaus nuostatuose nustatytas funkcijas.

III SKYRIUS

MUZIEJAUS RINKINIAI IR EKSPOZICIJOS

15. Muziejaus rinkiniai komplektuojami šiomis pagrindinėmis kryptimis: daiktiniai eksponatai, atspindintys Prienų krašto istoriją nuo seniausių laikų iki šių dienų, visuomenės, kultūros, literatūros veikėjų memorialinis palikimas, spaudos eksponatai, fotografijos ir vaizdo informacija, sakraliniai eksponatai.

16. Muziejaus rinkinių šifre nurodoma Muziejaus pavadinimo santrumpa – PM.

17. Muziejaus pagrindinio rinkinio fondo šifrai:

17.1. spaudos – S;

17.2. fotografijos – F;

17.3. numizmatikos – N;

17.4. Juozo Zdebskio – ZK;

17.5. Juozo Valūno – VK;

17.6. archeologijos – Ar;

17.7. garsajuosčių – Gj;

17.8. atvirukų – Ak;

17.9. etikečių – Ek;

17.10. kalendorių – KK;

17.11. vokų – VK;

17.12. videokasečių – Vd;

17.13. filatelijos – FIL;

17.14. bažnyčios – B;

17.15. dokumentų – D;

17.16. taikomojo meno – Tm;

17.17. meno – M;

17.18. etnografijos – E;

17.19. buities – Bt;

17.20. daiktų – Dk;

17. 21. dovanų – Dov;

17.22. krašto istorijos atminties – KIA;

17.23. Skriaudžių buities – Sk;

17.24. Vinco Mykolaičio-Putino – VMP;

17.25. Justino Marcinkevičiaus – JM;

17.26. Vytauto Bubnio – VB.

18. Muziejaus pagalbinio rinkinio šifras – P.

19. Muziejaus rinkiniai pagal komplektavimo kryptis saugomi saugyklose.

20. Muziejinių vertybių priskyrimo pagrindiniam ar pagalbiniam rinkiniui, jų apskaitos, apsaugos, saugojimo, restauravimo ir naudojimo tvarką nustato kultūros ministro patvirtinti Muziejų rinkinių valdymo ir tvarkymo nuostatai.

21. Muziejus sukauptus rinkinius eksponuoja:

21.1. Prienų krašto muziejuje (Prienai, Martišiaus g. 13, LT-59118);

21.2. Rašytojo Vinco Mykolaičio-Putino gimtojoje sodyboje-muziejuje (Prienų r. sav., Naujosios Ūtos sen., Pilotiškių k., Pilotiškių g. 12, LT-59261);

21.3. Skriaudžių buities muziejuje (Prienų r. sav., Veiverių sen., Skriaudžių k., Kauno g. 19, LT-59277);

21.4. Skriaudžių buities muziejaus kalendorių ekspozicijoje (Prienų r. sav., Veiverių sen., Skriaudžių k., Jaunimo g. 11A, LT-59277);

21.5. Šilavoto „Davatkyne“ (Prienų r. sav., Šilavoto sen., Naujasodžio k., Lašašos g. 11, LT-59272);

21.6. Ekspozicijoje „Laisvės kovos Šilavoto krašte“ (Prienų r. sav., Šilavoto sen., Šilavoto k., A. Radušio g. 17, LT-59272);

21.7. Veiverių Kazimiero Skučo rimorystės muziejuje (Prienų r. sav., Veiveriai, Kauno g. 39, LT-59292);

21.8. Veiverių krašto istorijos muziejaus legendinio partizano Juozo Lukšos-Daumanto ekspozicijoje (Prienų r. sav., Veiveriai, Kauno g. 54, LT-59292).

22. Muziejaus rinkiniuose saugomos muziejinės vertybės ankstesniems savininkams negrąžinamos, išskyrus atvejus, kai jos į Muziejaus rinkinius yra patekusios neteisėtai po 1990 m. kovo 11 d., taip pat jeigu Lietuvos Respublikos tarptautinėse sutartyse numatyta kitaip.

IV SKYRIUS

MUZIEJAUS TEISĖS IR PAREIGOS

23. Muziejus turi teisę:

23.1. pirkti ar kitokiais būdais įsigyti savo veiklai reikalingą turtą, naudoti, valdyti, disponuoti juo įstatymų nustatyta tvarka;

23.2. teikti mokamas paslaugas, kurių sąrašą ir kainas tvirtina Prienų rajono savivaldybės taryba (toliau – Savivaldybės taryba);

23.3. naudotis leidybinės veiklos teisėmis, platinti įstaigos ar kitų leidėjų išleistus istorinio, etnokultūrinio pobūdžio leidinius (tarp jų ir elektroninius) pagal Savivaldybės tarybos sprendimu patvirtintą kainų sąrašą;

23.4. jungtis į muziejų asociacijas;

23.5. palaikyti ryšius ir bendradarbiauti su Lietuvos ir užsienio institucijomis, įstaigomis bei tarptautinėmis organizacijomis, rengti ir dalyvauti įgyvendinant projektus, organizuoti viešuosius kultūrinius renginius;

23.6. gauti paramą Lietuvos Respublikos labdaros ir paramos įstatymo nustatyta tvarka, ją panaudoti Muziejaus tikslams ir funkcijoms įgyvendinti;

23.7. rinkti ir tvarkyti asmens duomenis tik Muziejaus reikmėms;

23.8. leisti ir platinti dokumentus, susijusius su Muziejaus veikla;

23.9. Muziejus gali turėti kitas teises, neprieštaraujančias galiojantiems įstatymams ir kitiems teisės aktams.

24. Muziejus privalo:

24.1. naudoti iš valstybės ir Savivaldybės biudžeto gaunamas lėšas tik Muziejaus Nuostatuose numatytiems tikslams įgyvendinti;

24.2. lėšas, gautas už Muziejaus teikiamas mokamas paslaugas, naudoti pagal patvirtintą išlaidų sąmatą;

24. 3. vykdyti šiuose Nuostatuose nurodytą veiklą;

24.4. garantuoti įstaigos finansinių, statistinių ir veiklos ataskaitų teisingumą;

24.5. ugdyti Muziejaus darbuotojų profesionalumą, kad jų kompetencija atitiktų vartotojų poreikius;

24.6. nusistatyti veiksmingas Muziejaus rinkinių ir ekspozicijų valymo, dezinfekavimo ir kitas būtinas prevencines priežiūros priemones ir periodiškai jas vykdyti. Dėl šių priežasčių Muziejus gali laikinai, bet ne ilgiau negu būtina, apriboti vartotojų aptarnavimą.

V SKYRIUS

Muziejaus VEIKOS ORGANIZAVIMAS IR VALDYMAS

25. Muziejaus veikla organizuojama vadovaujantis Savivaldybės strateginiu plėtros planu, Savivaldybės strateginiu veiklos planu ir Muziejaus direktoriaus patvirtintu įstaigos metiniu veiklos planu bei šiais Nuostatais.

26. Muziejui vadovauja direktorius, kuris teisės aktų nustatyta tvarka į pareigas priimamas 5 metų kadencijai viešo konkurso būdu arba įstatymų nustatytais atvejais be konkurso. Muziejaus direktoriumi tas pats asmuo gali būti skiriamas neribotą kadencijų skaičių iš eilės.

27. Muziejaus direktorių atostogų, komandiruočių, laikinojo nedarbingumo ar kitais atvejais, kai jis laikinai dėl objektyvių priežasčių negali eiti savo pareigų, pavaduoja Muziejaus direktoriaus pavaduotojas, vyriausiasis muziejaus rinkinių kuratorius arba kitas Savivaldybės mero potvarkiu paskirtas darbuotojas.

28. Muziejaus direktorius:

28.1. nustato Muziejaus struktūrą ir darbuotojų pareigybių sąrašą, prieš tai raštu informavęs Savivaldybės merą;

28.2. įstatymų nustatyta tvarka priima ir atleidžia Muziejaus darbuotojus, juos skatina, nagrinėja darbo pažeidimus ir priima sprendimus;

28.3. nustato darbo apmokėjimo sistemą, jeigu nėra sudaryta kolektyvinė sutartis;

28.4. organizuoja Muziejaus darbą, kad būtų įgyvendinti įstaigos tikslai ir atliekamos nustatytos funkcijos;

28.5. leidžia Muziejaus vidaus veiklą reglamentuojančius įsakymus;

28.6. teisės aktų nustatyta tvarka Muziejuje aktyviai dirbusiam ir kūrusiam muziejininkui, pasibaigus to muziejininko darbo sutarčiai, Muziejaus direktorius gali suteikti jam emerito vardą už reikšmingus kultūros ir paveldosaugos darbus, padėjusius įgyvendinti Muziejaus tikslus;

28.7. užtikrina racionalų ir taupų lėšų bei turto naudojimą, veiksmingos Muziejaus vidaus kontrolės sistemos sukūrimą, jos veikimą ir tobulinimą;

28.8. užtikrina, kad būtų laikomasi įstatymų, kitų teisės aktų ir Muziejaus nuostatų;

28.9. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingos ir pateikiamos laiku;

28.10. tvirtina Muziejaus metinį veiklos planą, darbo tvarkos taisykles, darbuotojų pareigybių aprašymus;

28.11. teisės aktų nustatyta tvarka atstovauja Muziejui teisme bei kitose valstybės ar savivaldybių institucijose, įstaigose;

28.12. Savivaldybės ir valstybės institucijoms teisės aktų nustatyta tvarka teikia informaciją apie Muziejaus veiklą, pasiektus tikslus ir uždavinius;

28.13. organizuoja Muziejaus finansinę apskaitą pagal Lietuvos Respublikos finansinės apskaitos įstatymą;

28.14. vykdo kitas jam Nuostatuose arba kituose teisės aktuose nustatytas funkcijas.

29. Muziejuje gali būti sudaromos laikinosios ar nuolatinės darbo (projektų) grupės, komisijos, ekspertų tarybos, kurių sudėtį ir darbo reglamentą tvirtina Muziejaus direktorius.

30. Muziejuje veikia Rinkinių komplektavimo komisija, kurios pirmininkas yra direktoriaus pavaduotojas – vyriausiasis Muziejaus rinkinių kuratorius. Rinkinių komplektavimo komisijos tikslas yra užtikrinti tinkamą Muziejaus rinkinių komplektavimą, valdymą ir komunikavimą. Rinkinių komplektavimo komisija sudaroma iš Muziejaus darbuotojų. Rinkinių komplektavimo komisijos veiklą reglamentuoja Lietuvos Respublikos kultūros ministro patvirtinti Muziejų rinkinių valdymo ir tvarkymo nuostatai.

31. Muziejuje veikia kolegiali, patariamojo balso teisę turinti Muziejaus taryba, kurios sudėtį savo įsakymu tvirtina Muziejaus direktorius.

32. Muziejaus taryba:

32.1. svarsto strateginius ir (ar) metinius Muziejaus veiklos planus ir ataskaitas;

32.2. teikia pasiūlymus Muziejaus vadovui dėl Muziejaus veiklai reikšmingų projektų ir jų finansavimo galimybių;

32.3. svarsto kitus su Muziejaus veikla susijusius klausimus;

32.4. Muziejaus tarybai vadovauja tarybos narys, kuris nėra Muziejaus vadovas;

32.5. Muziejaus tarybos posėdžiai vyksta ne rečiau kaip kartą per metus;

32.6. ne mažiau kaip trečdalis Muziejaus tarybos narių turi būti tame Muziejuje nedirbantys ekspertai.

33. Į Muziejaus tarybos sudėtį įtraukiamas Savivaldybės tarybos ar mero deleguotas atstovas.

34. Muziejaus tarybos posėdžiai vyksta ne rečiau kaip kartą per metus.

VI SKYRIUS

muziejaus FINANSAVIMAS, LĖŠOS, TURTAS IR KONTROLĖ

35. Muziejus valdo patikėjimo teise perduotą Savivaldybės turtą, naudoja ir disponuoja juo Lietuvos Respublikos teisės aktų ir Savivaldybės tarybos sprendimų nustatyta tvarka.

36. Muziejaus lėšos:

36.1. valstybės biudžeto specialiųjų tikslinių dotacijų savivaldybės biudžetui skirtos lėšos ir Savivaldybės biudžeto lėšos, skiriamos pagal patvirtintas programas;

36.2. pajamos už teikiamas paslaugas;

36.3. parama iš fizinių ir juridinių asmenų;

36.4. kitos teisėtu būdu įgytos lėšos.

37. Lėšos naudojamos teisės aktų nustatyta tvarka.

38. Muziejus buhalterinę apskaitą organizuoja ir finansinę atskaitomybę tvarko teisės aktų nustatyta tvarka.

39. Muziejaus finansinė veikla kontroliuojama teisės aktų nustatyta tvarka.

40. Muziejaus veiklos priežiūrą teisės aktų nustatyta tvarka atlieka Savivaldybės kontrolės ir audito tarnyba.

VII SKYRIUS

BAIGIAMOSIOS NUOSTATOS

41. Vieši pranešimai skelbiami Muziejaus interneto svetainėje www.prienumuziejus.lt. Teisės aktų nustatytais atvejais jie skelbiami ir kitose visuomenės informavimo priemonėse.

42. Muziejaus nuostatus, jų pakeitimus ir papildymus inicijuoja Savivaldybės meras, Muziejaus direktorius, Savivaldybės mero teikimu tvirtina Savivaldybės taryba.

43. Pakeistus Muziejaus nuostatus pasirašo jo savininko teises ir pareigas įgyvendinančios institucijos vardu veikiantis asmuo arba jo savininko teises ir pareigas įgyvendinančios institucijos įgaliotas asmuo. Pakeitus Muziejaus nuostatus, kartu su teisės aktų nustatytais dokumentais Juridinių asmenų registrui pateikiami pakeisti Muziejaus nuostatai ir nurodomi jų pakeitimai.

44. Muziejus reorganizuojamas, likviduojamas ar pertvarkomas Savivaldybės tarybos sprendimu Lietuvos Respublikos teisės aktų nustatyta tvarka.

45. Muziejus registruojamas teisės aktų nustatyta tvarka.

46. Apie sprendimą dėl muziejaus, nepaisant jo teisinės formos, steigimo, reorganizavimo, pertvarkymo ir likvidavimo ne vėliau kaip per 10 darbo dienų nuo šio sprendimo priėmimo dienos informuojama Kultūros ministerija.

_________________________